section_heading: Opis
paragraph_text: Crkva je velika, no jednostavna, trobrodna građevina s četvrtastom apsidom. Pročelje je raščlanjeno s tri portala te s pet visokih i uskih prozora. Brodove dijele četvrtasti pilastri i lukovi. Brodovi su svođeni i to glavni brod slomljenim svodom, a bočni brodovi križnim. Od crkve je odvojen zvonik sagrađen 1900. godine. Građevinske radove na zvoniku vodio je zidarski majstor Ivan Zane Lušić. U novije vrijeme pročelje je izmijenjeno i crkva produljena. Srednji brod je pokriven slomljenim svodom, a bočni križnim. Brodovi su međusobno odvojeni četvrtastim pilastrima i polukružnim lukovima. Apsida je četvrtasta. Crkva je posvećena 1793. godine. Zvonik je izgrađen 1900. godine. U novije vrijeme pročelje je izmijenjeno, a crkva produljena.